Δήμητρα Κολλιάκου

Η Δήμητρα Κολλιάκου, γεννημένη το 1968, κατάγεται από την Αθήνα. Σπούδασε Κλασική Φιλολογία και Γλωσσολογία στο Εθνικό και Καποδιστριακό Πανεπιστήμιο Αθηνών και συνέχισε τις σπουδές της στο Πανεπιστήμιο του Εδιμβούργου, όπου ανακηρύχθηκε διδάκτορας Γλωσσολογίας. Από το 1995 έως το 2010 δίδαξε Θεωρητική Γλωσσολογία στο Πανεπιστήμιο του Newcastle. Έχοντας ζήσει σε διάφορες ευρωπαϊκές χώρες, εγκαταστάθηκε τελικά στο Παρίσι, όπου διδάσκει Αγγλικά και Αγγλόφωνη Λογοτεχνία σε διεθνές λύκειο. Για το πεζογραφικό της έργο έχει λάβει σημαντικές διακρίσεις, όπως το Κρατικό Βραβείο Λογοτεχνίας και το Βραβείο Διηγήματος του περιοδικού Ο Αναγνώστης για το Αλφαβητάρι εντόμων (Εκδόσεις Πατάκη, 2018), καθώς και το Athens Prize for Literature και το Βραβείο Μυθιστορήματος του Ιδρύματος Πέτρου Χάρη της Ακαδημίας Αθηνών για το έργο Θερμοκρασία δωματίου (Εκδόσεις Πατάκη, 2006 – 4η έκδοση, 2020). Συνεργάζεται τακτικά με το λογοτεχνικό περιοδικό Φρέαρ, ενώ αποσπάσματα από τα έργα της έχουν μεταφραστεί στα αγγλικά και στα γαλλικά.

Τα έργα της:

 Το Μαγείο, μυθιστόρημα, Εκδ. Βιβλιοπωλείο της Εστίας, 2000. Θερμοκρασία δωματίου, μυθιστόρημα, Εκδ. Πατάκη, 2006. (Δ’
 ανατύπωση: Οκτώβρης 2020).
 Η αρρώστια των βουνών, νουβέλες, Εκδ. Πατάκη, 2009.
 Το πρόσωπο του ουρανού, μυθιστόρημα, Εκδ. Πατάκη, 2013.
 Ήμισυ του παντός, μυθιστόρημα, Εκδ. Πατάκη, 2015.
 Αλφαβητάρι Εντόμων, Εκδ. Πατάκη, 2018
 Αταραξία Εκδ. Πατάκη, 2022.
 Καλυψώ Εκδ. Πατάκη, 2024

 Παραπομπές